તાપીમિત્ર ન્યુઝ,સોનગઢ:સોનગઢ તાલુકાના પાઘડધુવા અને સેલ્ટીપાડા ગામના માર્ગ પર આવેલ પુલ નજીક વળાંક પાસે આજરોજ હોન્ડા યુનીકોર્ન મોટર સાયકલ નંબર જીજે-૨૬-૧૩૨૬ નો ચાલક ગુલામસિંગ મહરિયાભાઈ વસાવા રહે,પાઘડધુવા ગામ,ડાબરી ફળિયું-સોનગઢ નાઓ પોતાના ક્બ્જાની મોટર સાયકલ પુરપાટ ઝડપે અને ગફલત ભરી રીતે હંકારી લાવતા હોય,પાઘડધુવા અને સેલ્ટીપાડા ગામના વચ્ચે માર્ગ પર આવેલ પુલ નજીક વળાંક પાસે મોટર સાયકલ ચાલકે સ્ટેયરીંગ પરનો કાબુ ગુમાવતા મોટર સાયકલ ઝાડ સાથે અથડાઈ હતી જેના કારણે ગુલામસિંગ વસાવા ના શરીરે ગંભીર ઈજા પહોંચતા મોત નીપજ્યું હતું જયારે મોટર સાયકલ પર સવાર અન્ય એક ઇસમ મહાવીરભાઈ નાનુરામભાઈ ગુજ્જર નાઓને શરીરે ઓછીવત્તી ઈજાઓ પહોંચતા નજીકની હોસ્પીટલમાં સારવાર અર્થે ખસેડવામાં આવ્યો હતો ત્યારબાદ વધુ સારવાર અર્થે સુરત ખાતે રીફર કરવામાં આવ્યો હોવાનું જાણવા મળ્યું છે,બનાવ અંગે રાજુભાઈ મહારિયાભાઈ વસાવાએ સોનગઢ પોલીસ મથકે ફરિયાદ કરી હતી જેમની ફરિયાદને આધારે બનાવ રજીસ્ટર કરી આગળની વધુ તપાસ હાથ ધરવામાં આવી છે,અત્રેઉલ્લેખ્નીય છેકે,સોનગઢ-બોરદા માર્ગ પર બે દિવસમાં જુદાજુદા સમયે થયેલા અકસ્માતમાં અત્યાર સુધી ત્રણ લોકો પોતાનો જીવ ગુમાવી ચુક્યા છે,